A3 Decoupage Willowmist Meadow 30cm x 42cm
Taideteos helposti tauluksi, huonekaluun tai muuhun kovaan pintaan. Näillä ohjeilla onnistut varmasti! Kuinka koristelen maalattuja pintoja tai koriste-esineitä Decoupage -kuitupaperilla: Esivalmistelu: Puhdas kuiva pinta (puu, lasi, keramiikka, jopa kangas esim. nojatuolin tai tuolin selkäpehmuste). Tekstiilipinta suositellaan pohjamaalattavan. Vaalea tausta korostaa kuvien yksityiskohtia. Vaikka käyttäisit kuitupaperia muuten tummalle pinnalle, esimerkiksi lipaston etureunaan, kannattaa kuvan alle jäävä alue pohjamaalata valkoiseksi. Mittaa, sovita ja leikkaa (tai revi reunoista) kuvio kohteeseen sopivaksi. Mikäli haluat häivyttää kuvion reunat esim. Maalattuun pintaan, suosittelen repimään kuitupaperin reunan epätasaiseksi. 1. Levitä puhtaalle ja kuivalle pinnalle liimaa (esim. Decoupage-geeli tai vaikka hiukan vedellä notkistettu Erikeeper tmv. yleisliima) 2. Asettele kuitupaperi kohteen pintaan varovasti esimerkiksi reunasta edeten. Käytän tähän esimerkiksi kelmusta tehtyä löysää ‘palloa’. 3. Tasoita kuprut, nosta paperia varovasti (vettynyt kuitupaperi saattaa venyä) 4. Sivele liimaa tai lakkaa ohuelti myös kuvan päälle 5. Anna kuivua 6. Kovemmalla kulutuksella oleva pinta kannattaa joko käsitellä vahalla, lakalla tai decoupage -liimalakalla